b'\n_START_ARTICLE_\nSrbija\n_START_SECTION_\nHidrologija\n_START_PARAGRAPH_\nVe\xc4\x8dji del Srbije spada v povodje Donave (81.261\xc2\xa0km\xc2\xb2, 92\xc2\xa0%), katere tok v dol\xc5\xbeini 588 kilometrov te\xc4\x8de od severa proti jugu do Beograda, nato pa proti vzhodu. Poleg Donave so plovni tudi nekateri njeni pritoki: Sava (206\xc2\xa0km), Tisa (168\xc2\xa0km) in delno tudi Velika Morava (celoten tok 185\xc2\xa0km). Del ju\xc5\xbenih srbskih voda se izliva v povodje rek Beli Drim in Radika na Kosovu (4.500\xc2\xa0km\xc2\xb2, 5\xc2\xa0%), ki se izlivata v Jadransko morje. Povodja rek P\xc4\x8dinja, Lepenac in Dragov\xc5\xa1tica na jugovzhodu, se izlivajo v Egejsko morje (2.650\xc2\xa0km\xc2\xb2, 3\xc2\xa0%). Ostale velike reke so \xc5\xa1e Zahodna Morava (308\xc2\xa0km), Ju\xc5\xbena Morava (295\xc2\xa0km), Ibar (272\xc2\xa0km), Drina, ki je mejna reka z BiH (220\xc2\xa0km) in Timok (202\xc2\xa0km). _NEWLINE_Najve\xc4\x8dje jezero v Srbiji je akumulacijsko D\xc5\xbeerdapsko jezero z 163\xc2\xa0km\xc2\xb2 (z romunskim delom 253\xc2\xa0km\xc2\xb2). Najve\xc4\x8dje naravno jezero je Belo jezero v Vojvodini s povr\xc5\xa1ino 25\xc2\xa0km\xc2\xb2. Ostala pomembnej\xc5\xa1a jezera so \xc5\xa1e Vlasinsko jezero in jezero Peru\xc4\x87ac. Najve\xc4\x8dji re\xc4\x8dni otok je otok na Donavi pri Kostolcu s povr\xc5\xa1ino 60\xc2\xa0km\xc2\xb2._NEWLINE_Najve\xc4\x8dji slap v Srbiji je Jelovarnik (71 metrov) na Kopaoniku. Najve\xc4\x8dji in najdalj\xc5\xa1i kanjon v Srbiji in hkrati tudi v Evropi je D\xc5\xbeerdap na Donavi.\n_START_SECTION_\nUpravna okro\xc5\xbeja\n_START_PARAGRAPH_\nSrbija je razdeljena na 29 okro\xc5\xbeij in obmo\xc4\x8dje mesta Beograd. Na podro\xc4\x8dju avtonomne pokrajine Vojvodine je 7 okro\xc5\xbeij, medtem ko je na podro\xc4\x8dju centralne Srbije 17 upravnih okrajev in ozemlje mesta Beograd. Vsako upravno okro\xc5\xbeje je sestavljeno iz ve\xc4\x8d ob\xc4\x8din, ob\xc4\x8dine pa so sestavljene iz mestnih skupnosti.\n_START_SECTION_\nJezik\n_START_PARAGRAPH_\nUradni jezik je srb\xc5\xa1\xc4\x8dina. V Vojvodini so poleg srb\xc5\xa1\xc4\x8dine uradni tudi mad\xc5\xbear\xc5\xa1\xc4\x8dina, slova\xc5\xa1\xc4\x8dina, hrva\xc5\xa1\xc4\x8dina, romun\xc5\xa1\xc4\x8dina in rusin\xc5\xa1\xc4\x8dina.\n_START_SECTION_\nVeroizpoved\n_START_PARAGRAPH_\nNajve\xc4\x8dje \xc5\xa1tevilo vernikov v Srbiji je pravoslavne vere. Sledijo muslimani (suniti), rimokatoli\xc4\x8dani in protestanti, druge vere pa so bolj malo zastopane. V Srbiji \xc5\xbeivi tudi veliko \xc5\xa1tevilo ateistov._NEWLINE_Ustava in zakoni Srbije dovoljujejo versko svobodo in pravico, ki jih je treba spo\xc5\xa1tovati tudi v praksi. Vlada si na vseh ravneh prizadeva za za\xc5\xa1\xc4\x8dito te pravice v celoti in ne tolerira njene zlorabe, bodisi s strani dr\xc5\xbeavnih organov, organizacij in skupin, bodisi s strani posameznikov. Srbija nima dr\xc5\xbeavne religije, tako da se verski prazniki ne obravnavajo kot dr\xc5\xbeavni, ampak je za dr\xc5\xbeavljane dovoljeno praznovanje kakr\xc5\xa1nih koli verskih praznikov, tako so dovoljeni tudi dela prosti dnevi na pomembnej\xc5\xa1e verske praznike.\n_START_SECTION_\nPravice dr\xc5\xbeavljanov\n_START_PARAGRAPH_\nDr\xc5\xbeavljani v Srbiji so enaki v pravicah in dol\xc5\xbenostih ter imajo enake za\xc5\xa1\xc4\x8dite pred vladnimi in drugimi organi, ne glede na raso, spol, rojstvo, jezik, narodnost, vero, politi\xc4\x8dno ali drugo prepri\xc4\x8danje, izobra\xc5\xbeevanje, socialno poreklo, imovno stanje ali osebno lastnino._NEWLINE_Nikomur ne more biti odvzeta prostost, razen v primerih, ki so v postopku, dolo\xc4\x8denih z zakonom. Smrtna kazen je ukinjena, in jo nadome\xc5\xa1\xc4\x8dena z ustrezno zaporno kaznijo._NEWLINE_Dr\xc5\xbeavljani imajo svoboda do gibanja.izbire poklica in pravico do dopusta v Republiki Srbiji in vrnitev v njo. Otroke, nose\xc4\x8dnice in stare osebe imajo pravico do zdravstvenega varstva iz javnih prihodkov, kot tudi pravica ne kateri koli drugi podlagi, in drugih oseb, pod pogoji, dolo\xc4\x8denimi z zakonom.'